Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/013 EL/Odyssefs Fokas) /* COM/2014/0702 final */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Grški organi so vložili vlogo EGF/2014/013 EL/Odyssefs Fokas za finančni prispevek iz ESPG zaradi odpuščanja presežnih delavcev v podjetju Odyssefs Fokas S.A. v Grčiji. 3. Po oceni te vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz uredbe o ESPG izpolnjeni. POVZETEK VLOGE Vloga za pomoč iz ESPG || EGF/2014/013 EL/Odyssefs Fokas Država članica || Grčija Zadevne regije (na ravni NUTS 2): || Κεντρική Μακεδονία (Osrednja Makedonija) (EL12), Θεσσαλία (Tesalija), (EL14) Aττική (Atika) (EL30) Datum vložitve vloge: || 29.7.2014 Datum potrdila o prejemu vloge || 4.8.2014 Datum zahtevka za dodatne informacije || 12.8.2014 Rok za predložitev dodatnih informacij || 23.9.2014 Rok za zaključek ocene || 16.12.2014 Merilo za pomoč || Člen 4(1)(a) uredbe o ESPG Glavno podjetje || Odyssefs Fokas S.A. Sektor gospodarske dejavnosti (oddelek NACE Rev. 2)[2] || Oddelek 47 („Trgovina na drobno, razen z motornimi vozili“) Število hčerinskih podjetij, dobaviteljev in proizvajalcev v poproizvodni fazi || 0 Referenčno obdobje (štirje meseci) || 3. februar 2014–3. junij 2014 Število odpuščenih delavcev ali prenehanj opravljanja dejavnosti v referenčnem obdobju (a) || 551 Število odpuščenih delavcev ali prenehanj opravljanja dejavnosti pred referenčnim obdobjem ali po njem (b) || 49 Skupno število odpuščenih delavcev (a + b) || 600 Skupno predvideno število upravičencev, ki bodo prejeli pomoč || 600 Število mladih, ki niso zaposleni, se ne izobražujejo ali usposabljajo (NEET), ki bodo prejeli pomoč || 500 Proračun za prilagojene storitve (v EUR) || 10 530 000 Proračun za izvajanje ESPG[3] (v EUR) || 210 000 Celotni proračun (v EUR) || 10 740 000 Prispevek ESPG (60 %) (v EUR) || 6 444 000 OCENA VLOGE Postopek 4. Grški organi so vlogo EGF/2014/013 EL/Odyssefs Fokas vložili 29. julija 2014, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila v dveh tednih od datuma njene vložitve, tj. 4. avgusta 2014, in od grških organov 12. avgusta 2014 zahtevala predložitev dodatnih informacij. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge in ta rok se izteče 16. decembra 2014. Upravičenost vloge Zadevna podjetja in upravičenci 5. Vloga se nanaša na 600 odpuščenih delavcev v podjetju Odyssefs Fokas S.A., ki je delovalo v gospodarskem sektorju, razvrščenem v NACE Rev. 2, oddelek 47 („Trgovina na drobno, razen z motornimi vozili“). Odpuščanja so bila predvsem v regijah na ravni NUTS[4] 2 Κεντρική Μακεδονία (Osrednja Makedonija) (EL12), Aττική (Atika) (EL30) in Θεσσαλία (Tesalija) (EL14). Merila za pomoč 6. Grški organi so vložili vlogo v okviru meril za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni, ali samozaposlenih oseb, ki so prenehale opravljati dejavnost, v štirimesečnem referenčnem obdobju v podjetju v državi članici, vključno z odpuščenimi delavci ali samozaposlenimi osebami, ki so prenehale opravljati dejavnost, pri njegovih dobaviteljih in proizvajalcih v poproizvodni fazi. 7. Štirimesečno referenčno obdobje traja od 3. februarja 2014 do 3. junija 2014. 8. Vloga se nanaša na 551 odpuščenih delavcev[5] v podjetju Odyssefs Fokas v referenčnem obdobju štirih mesecev. Izračun števila odpuščenih delavcev in prenehanj opravljanja dejavnosti 9. Število vseh odpuščenih delavcev je bilo izračunano od datuma dejanske prekinitve pogodbe o zaposlitvi ali njenega izteka. Upravičeni prejemniki 10. Poleg v odstavku 8 že omenjenih delavcev je do pomoči upravičenih tudi 49 delavcev, ki so bili odpuščeni pred štirimesečnim referenčnim obdobjem iz odstavka 7. Kot je zahtevano v členu 6, so bili vsi ti delavci odpuščeni po splošni razglasitvi načrtovanih odpuščanj[6] 29. novembra 2012 in mogoče je ugotoviti jasno vzročno povezavo z dogodkom, ki je povzročil odpuščanje v referenčnem obdobju. 11. Skupno število upravičenih prejemnikov je torej 600. Povezava med odpuščanji in velikimi strukturnimi spremembami v svetovnih trgovinskih tokovih zaradi globalizacije/svetovne finančne in gospodarske krize, kot je obravnavana v Uredbi (ES) št. 546/2009 12. Da bi Grčija dokazala povezavo med odpuščanji ter svetovno finančno in gospodarsko krizo, kot je obravnavana v Uredbi (ES) št. 546/2009, trdi, da je grško gospodarstvo že šesto leto zapored (2008–2013) v globoki recesiji. Po podatkih ELSTAT, grškega statističnega urada, se je grški BDP od leta 2008 zmanjšal za 25,7 odstotne točke, javna poraba za 21 odstotnih točk in poraba v gospodinjstvih za 32,3 odstotne točke, medtem ko se je brezposelnost povečala za 20,6 odstotne točke. 13. Poleg tega je upad BDP povečal razkorak med grškim BDP na prebivalca in BDP na prebivalca v EU, s čimer je izničil napredek pri doseganju ekonomske konvergence, ki ga je Grčija dosegla v obdobju 1995–2007. 14. Poleg tega je grška vlada za obravnavanje plačil zunanjih dolgov leta 2008 sprejela nepriljubljene ukrepe, kot so povečanje prihodkov od davkov, racionalizacija javnih odhodkov in znižanje plač javnih uslužbencev. Plače v zasebnem sektorju so se tudi znižale z namenom povečanja konkurenčnosti grškega gospodarstva. Od leta 2008 je na tisoče podjetij prenehalo opravljati dejavnosti in zaprlo svoja vrata, njihovi zaposleni so bili odpuščeni, na tisoče samozaposlenih oseb pa je prenehalo opravljati svojo dejavnost, kar je prispevalo k velikemu povečanju brezposelnosti. Neposredna posledica nižjih prihodkov je bil upad porabe. 15. V letu 2009 je upad zasebne porabe v Grčiji zajel enak negativni trend kot v EU-27. V letih 2010 in 2011 je prišlo do oživitve zasebne porabe na ravni EU- 27, ki ji je sledil upad porabe v letu 2012. Zasebna poraba v Grčiji upada od začetka finančne in gospodarske krize, številke pa so vsako leto slabše. Zasebna poraba (sprememba v odstotkih v primerjavi s prejšnjim letom) || 2008 || 2009 || 2010 || 2011 || 2012 EU-27 || 0,44 || –1,67 || 1,04 || 0,26 || –0,74 Grčija || 4,67 || –1,91 || –6,39 || –7,91 || –9,07 Vir: Eurostat 16. Po podatkih poročila ELSTAT o dohodkih gospodinjstev in življenjskih razmerah je leta 2012 23 % Grkov živelo pod pragom revščine[7]. 17. Po nedavni študiji INE-GSEE[8], objavljeni julija 2014, so 3 od 4 delavcev ali zaposlenih izjavili, da se je njihov dohodek v letu 2014 zaradi znižanja plač zmanjšal v primerjavi s prejšnjim letom. Poleg tega je 38 % vprašanih meni, da se bodo njihove plače v naslednjem četrtletju ponovno zmanjšale. Večina vprašanih je svoje stroške ustrezno zmanjšala, zlasti proračun za nebistvene postavke, kot so oblačila in obutev. 18. Do danes so bile za maloprodajni sektor vložene dodatne tri vloge ESPG[9], ki so prav tako temeljile na svetovni finančni in gospodarski krizi. Dogodki, ki so povzročili odpuščanja in prenehanje opravljanja dejavnosti 19. Kot navajajo grški organi, sta odpuščanje delavcev povzročila predvsem dva dogodka: (1) zmanjšanje razpoložljivih dohodkov gospodinjstev zaradi povečanja davčne obremenitve, zmanjšanja plač (tako zasebnih kot javnih uslužbencev) in porasta brezposelnosti, posledica česar je velikanski upad kupne moči; (2) občutno zmanjšanje posojil podjetjem in posameznikom zaradi pomanjkanja denarja v grških bankah. Po navedbah Banke Grčije je bila letna stopnja rasti posojil, odobrenih gospodinjstvom in podjetjem (razen finančnim podjetjem), od leta 2010 negativna zaradi pomanjkanja sredstev v grških bankah. 20. V 80-ih letih prejšnjega stoletja je Odyssefs Fokas, ki je že bil lastnik tretje največje veleblagovnice v Grčiji s skupno površino 7 500 m², dinamično začel opravljati veleprodajo z zastopanjem znanih tujih znamk oblačil na domačem trgu in pojavom prvih trgovin v trgovini v Grčiji v veleblagovnicah Fokas. V naslednjem desetletju je skupina Fokas eksponentno rasla. Podjetje je okrepilo ekskluzivne dogovore z mednarodnimi proizvajalci oblačil in odprlo franšizne trgovine različnih mednarodnih blagovnih znamk[10] v Atenah in Solunu. V letih 1999–2008 se je širitev podjetja Fokas nadaljevala. Dve veleblagovnici s skupno bruto površino 3 500 m² oziroma 8 500 m² sta bili odprti v najpomembnejših trgovskih središčih v Atenah skupaj z različnimi prodajnimi saloni, franšiznimi trgovinami in prodajnimi mesti v dogovoru z različnimi mednarodnimi blagovnimi znamkami[11]. Uspeh se je z izbruhom gospodarske in finančne krize v letu 2008 naenkrat končal. 21. Zaradi zmanjšanja kupne moči grških gospodinjstev po upadu v grškem gospodarstvu od začetka gospodarske in finančne krize se je povpraševanje po proizvodih, razen po osnovnih živilih, močno zmanjšalo, zato se je začel zmanjševati tudi promet podjetja Odyssefs Fokas. Promet Odyssefs Fokas (2008–2012) (v milijonih EUR) 2008 || 2009 || 2010 || 2011 || 2012 100 || 87 || 69 || 49 || 30 Vir: Bilance stanja podjetja Odyssefs Fokas, objavljene v Uradnem listu 2008–2012 22. Še ena posledica recesije grškega gospodarstva je bil nezadosten denarni tok. Za njegovo izboljšanje je podjetje Odyssefs Fokas zaprosilo za finančno pomoč pri bankah, vendar pri tem ni bilo uspešno. 23. Zaradi zmanjšanja prometa, ki je bilo posledica manjše porabe, ter omejevanja kreditiranja podjetje Odyssefs Fokas ni uspelo najti rešitve. Novembra 2013, dvanajst mesecev po vložitvi vloge za zaščito pred upniki, in po več prisilnih izselitvah, je podjetje prijavilo stečaj, posledica česar so bila odpuščanja, zajeta v tej vlogi. Pričakovani vpliv odpuščanja delavcev na lokalno, regionalno ali državno gospodarstvo in zaposlenost 24. Grški organi trdijo, da bodo odpuščanja v podjetju Odyssefs Fokas še poslabšala stopnjo brezposelnosti, ki se je že poslabšala zaradi gospodarske in finančne krize in se zdi posebej občutljiva. V obdobju 2008–2013 se je število brezposelnih povečalo za štirikrat (s 361 482 iskalcev zaposlitve junija 2008 na 1 403 698 junija 2013)[12]. Grčija ima najvišjo stopnjo brezposelnosti v državah članicah EU in peto najvišjo na svetu[13]. Stopnja brezposelnosti Vir: Eurostat[14] 25. Največ odpuščanj (90 %) je bilo v Atiki in Osrednji Makedoniji, 10 % pa v regiji Tesalija. V zadnjem četrtletju 2013 je bila stopnja brezposelnosti v regijah Atika in Osrednja Makedonija višja od nacionalnega povprečja (27,5 %). V Atiki je znašala 28,2 %, v Osrednji Makedoniji pa 30,3 %[15]. Stanje na področju zaposlovanja v Tesaliji je nekoliko boljše od nacionalnega povprečja, kljub temu pa znaša stopnja brezposelnosti 26 %. 26. Poleg tega primanjkuje prostih delovnih mest v vseh treh regijah v primerjavi z velikim številom iskalcev zaposlitve. Zaradi tega je bilo več kot 70 % brezposelnih oseb brezposelnih več kot 12 mesecev. V Osrednji Makedoniji je položaj mladih, ki iščejo zaposlitev, še posebej dramatičen, saj je stopnja brezposelnosti mladih 60,4 %. Poleg tega Atika prispeva 43 % grškega BDP, zato posledice zaprtja podjetij iz te regije občuti celotno grško gospodarstvo. Upravičenci, ki bodo prejeli pomoč, in predlagani ukrepi Upravičenci, ki bodo prejeli pomoč 27. Po oceni naj bi v ukrepih sodelovalo 600 delavcev, ki bodo prejeli pomoč. Razčlenitev teh delavcev po spolu, državljanstvu in starostni skupini: Kategorija || Število upravičencev, ki bodo prejeli pomoč Spol: || moški: || 65 || (10,83 %) || ženske: || 535 || (89,17 %) Državljanstvo: || državljani EU: || 592 || (98,67 %) || državljani nečlanic EU: || 8 || (1,33 %) Starostna skupina: || 15–24 let: || 6 || (1,00 %) || 25–29 let: || 45 || (7,50 %) || 30–54 let: || 509 || (84,83 %) || 55–64: || 39 || (6,50 %) || starejši od 64 let: || 1 || (0,17 %) 28. Grški organi bodo poleg tega zagotovili prilagojene storitve, sofinancirane s sredstvi iz ESPG, za do 500 mladih, ki niso zaposleni, se ne izobražujejo ali usposabljajo (NEET), mlajših od 30 let na dan vložitve vloge, glede na to, da so vsa odpuščanja iz odstavka 8 v regijah Κεντρική Μακεδονία (Osrednja Makedonija) (EL12), Θεσσαλία (Tesalija) (EL14) in Aττική (Atika) (EL30) na ravni NUTS 2, ki so upravičene na podlagi pobude za zaposlovanje mladih. 29. Skupno predvideno število upravičencev, ki bodo prejeli pomoč, za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 1 100. Upravičenost predlaganih ukrepov 30. Prilagojene storitve, ki bodo zagotovljene odpuščenim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe: – Poklicno svetovanje: Ta spremljevalni ukrep, ki bo ponujen vsem udeležencem, zajema naslednje stopnje: 1 Informacije za mlade, ki niso zaposleni, se ne izobražujejo ali usposabljajo. V nasprotju s 600 delavci, ki bodo prejeli pomoč in so že opredeljeni (nekdanji delavci podjetja Odyssefs Fokas), je treba mlade, ki niso zaposleni, se ne izobražujejo ali usposabljajo in bodo prejeli pomoč, še določiti. Med drugimi merili za izbiro mladih, ki niso zaposleni, se ne izobražujejo ali usposabljajo in bodo prejeli pomoč, bodo grški organi uporabili merila, usklajena z merili iz grškega izvedbenega načrta Jamstvo za mlade (tj. mladi, ki jim grozi izključenost, raven dohodka gospodinjstev, stopnja izobrazbe, trajanje brezposelnosti itd.), in razpise za prijavo interesa. V ta namen nameravajo začeti informacijske kampanje, usmerjene na mlade, ki niso zaposleni, se ne izobražujejo ali usposabljajo. 2 Sprejem in registracija. Prvi ukrep za vse udeležence (delavce in mlade, ki niso zaposleni, se ne izobražujejo ali usposabljajo) vključuje informacije o razpoložljivih storitvah in usposabljanjih ter zahtevah glede spretnosti in usposabljanja. 3 Ocena spretnosti ter dokument z osebnimi podatki in delovnimi izkušnjami. S tem ukrepom se delavcem in mladim, ki niso zaposleni, se ne izobražujejo ali usposabljajo, pomaga opredeliti lastne spretnosti in možnosti v povezavi z njihovimi interesi ter izdelati realističen poklicni načrt. Ocena spretnosti vključuje intenzivno in prilagojeno osebno svetovanje, sestavljeno iz različnih stopenj, na katerih delavec in svetovalec iščeta odgovore na vprašanja (npr. priložnosti, interesi, analiza motivacije in pričakovanj, ovire itd.). Na podlagi teh ocen se sestavi dokument z osebnimi podatki in delovnimi izkušnjami, s povzetkom udeleženčevih spretnosti, njegovim individualnim projektom in akcijskim načrtom. 4 Podpora pri iskanju zaposlitve ter poklicno svetovanje. To vključuje: (1) usposabljanje iz horizontalnih vprašanj, kot so razvoj socialnih spretnosti, prilagajanje novim razmeram, odločanje; (2) pomoč pri iskanju zaposlitve, vključno z informacijami o razpoložljivih delovnih mestih, aktivnim pregledovanjem lokalnih in regionalnih zaposlitvenih priložnosti, tehnikami iskanja zaposlitve in usposabljanjem o pisanju življenjepisa in motivacijskega pisma ter načinih priprave na razgovor za službo; (3) poklicno usmerjanje: svetovalci bodo odpuščenim delavcem zagotovili poklicno usmerjanje ter jih opozarjali na posebna razpisana delovna mesta. 5 Informiranje in svetovanje za pridobitev zaposlitve. Svetovalci bodo prav tako spremljali delavce in mlade, ki niso zaposleni, se ne izobražujejo ali usposabljajo, med izvajanjem njihovih načrtov usposabljanja in individualnih načrtov ponovnega vključevanja v zaposlitev. Udeleženci, ki jih zanima ustanovitev podjetja, bodo prejeli splošno podporo in svetovanje za podjetništvo v okviru ukrepa poklicnega svetovanja. 6 Spremljanje. To zagotavlja spremljanje udeležencev v šestih mesecih, ki sledijo koncu izvajanja ukrepov. – Usposabljanje, preusposabljanje in poklicno usposabljanje. V okviru tega ukrepa bo delavcem in mladim, ki niso zaposleni, se ne izobražujejo ali usposabljajo, zagotovljeno poklicno usposabljanje, ki ustreza njihovim potrebam, kot so bile opredeljene med dejavnostmi poklicnega svetovanja, ter na področjih in sektorjih z dobrimi možnostmi za razvoj, ki ustrezajo priznanim potrebam na trgu dela. Usposabljanja se lahko tudi dopolnijo s pripravništvi. – Prispevek za ustanovitev podjetja. Delavci ali mladi, ki niso zaposleni, se ne izobražujejo ali usposabljajo, ki bodo ustanovili lastno podjetje, bodo prejeli prispevek v višini do 15 000 EUR za kritje ustanovitvenih stroškov. V Grčiji je ena največjih težav, s katerimi se srečujejo podjetniki pri ustanavljanju podjetij, dostop do financiranja. Banke zaradi pomanjkanja gotovine odklonijo večino zahtev po posojilih. Ta ukrep je namenjen spodbujanju podjetništva s to finančno podporo. – Nadomestilo za iskanje zaposlitve in usposabljanje. Za kritje stroškov, ki nastanejo pri udeležbi v ukrepu poklicnega svetovanja, bodo upravičenci prejeli 50 EUR za vsak dan udeležbe. Med usposabljanjem znaša nadomestilo 6 EUR na uro. – Nadomestilo za mobilnost. Delavci ali mladi, ki niso zaposleni, se ne izobražujejo ali usposabljajo, ki sprejmejo zaposlitev, zaradi katere morajo spremeniti kraj prebivališča, bodo prejeli pavšalni znesek v višini 2 000 EUR za kritje nujnih izdatkov. 31. Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomestijo pasivnih ukrepov socialne zaščite. 32. Grški organi so predložili zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Predvideni proračun 33. Predvideni celotni stroški so 10 740 000 EUR, vključno z izdatki za prilagojene storitve v višini 10 530 000 EUR in izdatki za pripravo, upravljanje, razširjanje informacij in obveščanje javnosti ter nadzor in poročanje v višini 210 000 EUR. 34. Skupni zaprošeni finančni prispevek iz ESPG znaša 6 444 000 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) (*) || Predvideni celotni stroški (v EUR) (**) Prilagojene storitve (ukrepi v skladu s členom 7(1)(a) in (c) uredbe o ESPG) Poklicno svetovanje || 1 100 || 1 250 || 1 375 000 Usposabljanje, preusposabljanje in poklicno usposabljanje || 1 100 || 2 691 || 2 960 000 Prispevek za ustanovitev podjetja || 200 || 15 000 || 3 000 000 Vmesni seštevek (a): || – || 7 335 000; (69,66 %) Nadomestila in spodbude (ukrepi v skladu s členom 7(1)(b) uredbe o ESPG) Nadomestilo za iskanje zaposlitve || 1 100 || 1 250 || 1 375 000 Nadomestilo za usposabljanje || 900 || 1 800 || 1 620 000 Nadomestilo za mobilnost || 100 || 2 000 || 200 000 Vmesni seštevek (b): || – || 3 195 000; (30,34 %) Ukrepi v skladu s členom 7(4) uredbe o ESPG 1. Priprava || – || 40 000 2. Upravljanje || – || 40 000 3. Širjenje informacij in obveščanje javnosti || – || 100 000 4. Nadzor in poročanje || – || 30 000 Vmesni seštevek (c): || – || 210 000; (1,96 %) Celotni stroški (a + b + c): || – || 10 740 000 Prispevek ESPG (60 % skupnih stroškov) || – || 6 444 000 (*) Da bi se izognili decimalkam, so bili predvideni stroški na delavca zaokroženi. Ta zaokrožitev pa ne vpliva na skupne stroške posameznega ukrepa, ki ostanejo taki, kot so navedeni v vlogi, ki jo je vložila Grčija. (**) Seštevek se zaradi zaokroževanja ne ujema. 35. Stroški ukrepov v prej navedeni preglednici kot ukrepi v okviru člena 7(1)(b) uredbe o ESPG, ne presegajo 35 % celotnih stroškov usklajenega svežnja prilagojenih storitev. Grški organi so potrdili, da so ti ukrepi odvisni od aktivnega sodelovanja upravičencev, ki bodo prejeli pomoč, pri iskanju zaposlitve ali usposabljanju. 36. Grški organi so potrdili, da stroški naložb za samozaposlitev, ustanavljanje podjetij in delavske prevzeme, ne bodo presegli 15 000 EUR na upravičenca. Obdobje upravičenosti izdatkov 37. Grški organi so prilagojene storitve za upravičence, ki bodo prejeli pomoč, začeli izvajati 20. oktobra 2014. Izdatki za ukrepe iz točke 30 so torej upravičeni do finančnega prispevka iz ESPG od 20. oktobra 2014 do 20. oktobra 2016. 38. Grški organi so začeli ustvarjati upravne izdatke za izvajanje ESPG 1. septembra 2014. Izdatki za ukrepe priprave, upravljanja, širjenja informacij in obveščanja javnosti, nadzora in poročanja so torej upravičeni do finančnega prispevka iz ESPG od 1. septembra 2014 do 20. aprila 2017. Dopolnjevanje ukrepov, ki se financirajo z nacionalnimi sredstvi ali sredstvi Unije 39. Vir nacionalnega vnaprejšnjega financiranja ali sofinanciranja je program javnih naložb Ministrstva za razvoj. 40. Grški organi so potrdili, da prej omenjeni ukrepi, ki prejmejo finančni prispevek iz ESPG, ne dobijo finančnega prispevka iz drugih finančnih instrumentov Unije. Postopki pri posvetovanju z upravičenci, ki bodo prejeli pomoč, ali njihovimi predstavniki ali socialnimi partnerji, kot tudi lokalnimi in regionalnimi organi 41. Grški organi so navedli, da je bil usklajeni sveženj prilagojenih storitev pripravljen v posvetovanju s predstavniki upravičencev, ki bodo prejeli pomoč (nekdanji zaposleni podjetja Fokas in njihovi odvetniki), in zvezo zaposlenih v zasebnem sektorju v Grčiji. Februarja 2014 je potekal prvi skupni sestanek, na katerem je bila preverjena upravičenost zadeve v podporo nekdanjim delavcem podjetja Fokas. Po več srečanjih med EYSEKT[16] in predstavniki delavcev je bila predlagana vloga in vsebina celostnega svežnja ukrepov obravnavana 8. julija 2014. Sistemi upravljanja in nadzora 42. Vloga vsebuje podroben opis sistema upravljanja in nadzora, ki določa pristojnosti vključenih organov. Grčija je Komisijo obvestila, da bodo finančni prispevek upravljali in nadzirali isti organi, ki v Grčiji upravljajo in nadzirajo financiranje iz Evropskega socialnega sklada (ESS). Organ za koordinacijo in spremljanje dejavnosti ESS (EYSEKT) bo deloval kot organ upravljanja, EDEL (odbor za davčno revizijo) kot nadzorni organ in posebni plačilni organ kot certifikacijski organ. Zaveze zadevne države članice 43. Grški organi so zagotovili vsa potrebna zagotovila glede naslednjega: – načeli enakosti obravnave in nediskriminacije bosta upoštevani pri dostopu do predlaganih ukrepov in njihovem izvajanju; – upoštevane so bile zahteve nacionalne zakonodaje in zakonodaje EU o kolektivnem odpuščanju; – predlagani ukrepi ne bodo prejeli finančne podpore iz drugih skladov ali finančnih instrumentov Unije, preprečeno pa bo vsakršno dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 44. Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[17]. 45. Po preučitvi vloge v zvezi s pogoji, določenimi v členu 13(1) uredbe ESPG, in ob upoštevanju števila upravičencev, ki bodo prejeli pomoč, predlaganih ukrepov in predvidenih stroškov, Komisija predlaga uporabo sredstev ESPG v znesku 6 444 000 EUR, kar pomeni 60 % celotnih stroškov predlaganih ukrepov, da se zagotovi finančni prispevek za vlogo. 46. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[18]. Povezani akti 47. S predlogom sklepa o uporabi sredstev ESPG bo Komisija Evropskemu parlamentu in Svetu hkrati predstavila tudi predlog za prerazporeditev zneska v višini 6 444 000 EUR v ustrezno proračunsko vrstico. 48. Ko Komisija sprejme ta predlog sklepa o uporabi sredstev ESPG, istočasno sprejme sklep o finančnem prispevku z izvedbenim aktom, ki začne veljati na datum, ko Evropski parlament in Sveta sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/013 EL/Odyssefs Fokas) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[19], zlasti člena 15(4) Uredbe, ob upoštevanju Medinstitucionalnega sporazuma med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju z dne 2. decembra 2013[20], zlasti točke 13 Sporazuma, ob upoštevanju predloga Evropske komisije, ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki postanejo presežni, in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki jih povzroča globalizacija, zaradi nadaljevanja svetovne finančne in gospodarske krize, kot je obravnavana v Uredbi (ES) št. 546/2009[21], ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013. (3) Grčija je 29. julija 2014 vložila vlogo za uporabo sredstev ESPG v zvezi z odpuščanji[22] v podjetju Odyssefs Fokas S.A. v Grčiji in jo dopolnila z dodatnimi informacijami, kot je določeno v členu 8.3 Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013. (4) V skladu s členom 6(2) Uredbe (EU) št. 1309/2013 je Grčija odločila, da prilagojene storitve, sofinancirane iz ESPG, zagotovi tudi mladim, ki niso zaposleni, se ne izobražujejo ali usposabljajo. (5) Zato bi bilo treba uporabiti sredstva ESPG, da se zagotovi finančni prispevek v višini 6 444 000 EUR za vlogo, ki jo je vložila Grčija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji (ESPG) uporabi vsota 6 444 000 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] V skladu s četrtim odstavkom člena 7 Uredbe (EU) št. 1309/2013. [4] Uredba Komisije (EU) št. 1046/2012 z dne 8. novembra 2012 o izvajanju Uredbe (ES) št. 1059/2003 Evropskega parlamenta in Sveta o oblikovanju skupne klasifikacije statističnih teritorialnih enot (NUTS) glede pošiljanja časovnih vrst za novo regionalno razčlenitev (UL L 310, 9.11.2012, str. 34). [5] Po členu 3(a) uredbe o ESPG. [6] FOKAS je 29. novembra 2012 vložil vlogo v skladu s členom 99 zakona o stečaju in zaprosil za zaščito pred upniki. [7] V Grčiji je prag revščine 5 708 EUR letno na osebo (za fizične osebe) in 11 986 EUR za gospodinjstva, ki obsegajo dve odrasli osebi in dva otroka do 14. leta starosti. [8] http://www.inegsee.gr/wp-content/uploads/2014/07/Symperasmata.pdf. [9] EGF/2010/016 ES Aragón, trgovina na drobno. COM(2010) 615; EGF/2011/004 EL ALDI Hellas. COM(2011) 580; EGF/2014/009 EL Sprider Stores, ki se trenutno ocenjuje. [10] The Original Levi’s Stores (1994), Active (1996) in Gruppo T (tudi v letu 1996). [11] Espirit, Mango, Façonable in Gerry Weber. [12] www.statistics.gr. [13] Vir: Mednarodna organizacija dela (ILO). http://www.ilo.org/global/research/global-reports/global-employment-trends/2014/WCMS_233936/lang--en/index.htm. [14] Code tsdec450. [15] Vir: ELSTAT. Anketa o delovni sili v četrtem četrtletju 2013 [16] Organ za koordinacijo in spremljanje dejavnosti ESS (EYSEKT) je organ upravljanja ESPG v Grčiji. [17] UL L 347, 20.12.2013, str. 884. [18] UL C 373, 20.12.2013, str. 1. [19] UL L 347, 20.12.2013, str. 855. [20] UL C 373, 20.12.2013, str. 1. [21] UL L 167, 29.6.2009, str. 26. [22] V smislu člena 3(a) uredbe o ESPG.